
ΑΠΑΛΛΟΤΡΙΩΣΕΙΣ 

ΔΙΑΤΑΓΜΑΤΑ 

Έγκριση διενέργειας πρόσχωσης θαλάσσιας έκτασης 
στο Λιμένα Αγ. Νικολάου Βολιμών Ζακύνθου — 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου Τρικάλων στην 
Π.Ε. «Σαράγια» στο Ο.Τ. μεταξύ των οδών Ζωοδό- 
χου Πηγής Σοφοκλόους - Ευρυπίδου - Τερτίπη, με 
μετατόπιση των Ο.Γ. - Ρ.Γ. 2 

Τροποποίηση ρυμοτομικού σχεδίου Τρικάλων στην 
Π.Ε. «Κεραμαριά» Αλώνια Μπάρας με αποχαρακτη¬ 
ρισμό του Ο.Τ. που περικλείεται από τις οδούς Τσα- 
κάλωφ - Σκουφά - Γ. Ολυμπίου από κοινόχρηστο 
χώρο σε οικοδομήσιμο χώρο . 2 


ΑΠΑΛΛΟΤΡΙΩΣΕΙΣ 

ΔΙΑΤΑΓΜΑΤΑ 

(1) 

Έγκριση διενέργειας πρόσχωσης θαλάσσιας έκτασης στο 
Λιμένα Αγ. Νικολάου Βολιμών Ζακύνθου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 9 του α.ν. 2344/40 (ΦΕΚ 
154 τ.Α ) «περί αιγιαλού - παραλίας». 

2. Το υπ’ αριθμ. 2007/11.7.1996 έγγραφο της Διεύ¬ 
θυνσης Τεχνικών Υπηρεσιών, Νομαρχιακής Αυτοδιοίκη¬ 
σης Ζακύνθου με το οπο'ιο ζητήθηκε η κατασκευή του έρ¬ 
γου «Λιμενίσκος Αγ. Νικολάου Βολιμών Ζακύνθου». 

3. Την 138/3.3.1992 (ΦΕΚ 416 τ.Δ' 5.5.92) απόφαση 
του Νομάρχη Ζακύνθου, για τον καθαρισμό των ορίων αι- 
γιαλού και παραλίας στη θέση Αγ. Νικόλαος Βολιμών Ζα¬ 
κύνθου. 

4. Την 23/15.1.1997 πρόταση - εισήγηση του Αναπλη¬ 
ρωτή περιφερειακού Διευθυντή Ζακύνθου, προς έκδοση 
του Προεδρικού Διατάγματος για την κατασκευή του έρ¬ 
γου. 


5. Το Φ. 542/599/94 Σχ. 10061-Β-94 έγγραφο του 
ΓΕΝ, με το οποίο εκφράζει τη σύμφωνη γνώμη του, για την 
κατασκευή των αιτουμένων έργων. 

6. Τα Φ919.11/3/94/Σχ993/18.7.94 και Φ919.31004/ 
39/81/Σχ.1268/2.2.94 έγγραφα της Υπηρεσίας Φάρων 
του Πολεμικού Ναυτικού. 

7. Την υπ’ αριθμ. Οικ.8562/1221 /2.3.93 απόφαση της 
Δ/νσης Χωροταξίας - Τμήμα Συστημάτων Υποδομής και 
Δικτύων της Γενικής Δ/νσης Περιβάλλοντος του ΥΠΕ- 
ΧΩΔΕ. 

8. Το Α.Π. 20160/9.12.95 έγγραφο της Δ/νσης Περ/ 
κού Σχεδιασμού - Τμήμα Γεν. Περ/κών θεμάτων του 
Υπουργείου ΠΕ.ΧΩ.ΔΕ. 

9. Το Δ4β/384/10/Φ14/Μ/19.1.1996 έγγραφο της Δ/ 
νσης Λιμενικών Έργων (Δ4) - Τμήμα Προγράμματος και 
Μελετών της Γ ενικής Γ ραμματείας Δημοσίων Έργων του 
ΥΠΕΧΩΔΕ. 

10. Το από 2.8.1995 έγγραφο της Δ/νσης Δασών Περι¬ 
φερειακής Διοίκησης Ζακύνθου. 

11. Τις από 12.8.94 και 10.7.96 εκθέσεις - πρακτικά 
της Νομαρχιακής Επιτροπής Χωροταξίας και Περιβάλλο¬ 
ντος της Νομαρχίας Ζακύνθου. 

12. Το 3117/1 /Φ.25/Υπ.10/20.10.1995 έγγραφο της 
Δ/νσης Λιμενικής Αστυνομίας του Υπουργείου Εμπορικής 
Ναυτιλίας. 

13. Το 3514.27/05/93/9.7.93 έγγραφο της Διεύθυν¬ 
σης Λιμένων και Λιμενικών Έργων του Υπουργείου Εμπο¬ 
ρικής Ναυτιλίας. 

14. Το 5654/9.12.1996 έγγραφο της Εφορείας Ενα- 
λίων Αρχαιοτήτων του Υπουργείου Πολιτισμού. 

15. Το 3762/16.11.93 έγγραφο της Ζ' Εφορείας Προϊ¬ 
στορικών και Κλασικών Αρχαιοτήτων του Υπ. Πολιτι¬ 
σμού. 

16. Το 502660/17.6.96 έγγραφο του Ελληνικού Οργα¬ 
νισμού Τουρισμού. 

17. Το Τ.Υ. 961/4.9.95 έγγραφο του Τμήματος Υγιει¬ 
νής της Δ/νσης Υγείας - Πρόνοιας Νομαρχιακής Αυτοδιοί¬ 
κησης Ζακύνθου. 

18. Την 856/5.2.1993 απόφαση Νομάρχη Ζακύνθου 
«περί εγκρίσεως της μελέτης του έργου Λιμενίσκος Αγ. 
Νικολάου Βολιμών». 

19. Την υπ’ αριθμ. 707/23.12.1996 απόφαση του Ανα¬ 
πληρωτή Περιφερειακού Διευθυντή Ζακύνθου για την 
απευθείας παραχώρηση απλής χρήσης αιγιαλού για την 
κατασκευή του αιτουμένου έργου. 

20. Την υτΓ αριθμ. 1107147/1239/0006Α74.10.96 
(ΦΕΚ 922/Β/96/7.10.96 κοινή απόφαση των Πρωθυ¬ 
πουργού και Υπουργού Οικονομικών, που αφορά στην 
ανάθεση αρμοδιοτήτων του Υπουργού Οικονομικών στους 
Υφυπουργούς Οικονομικών. 

Με πρόταση του Υφυπουργού Οικονομικών 
Αποφασίζει 

’Αρθρο μόνο 

Εγκρίνει την από το Δημόσιο διενέργεια πρόσχωσης δύο 
χώρων θαλάσσιας έκτασης συνολικού εμβαδού δέκα χιλιά¬ 
δων εννιακοσίων τετραγωνικών μέτρων (10.900 τ.μ.) και 
συγκεκριμένα εννέα χιλιάδων πεντακοσίων τετραγωνικών 
μέτρων (9.500 τ.μ.) για τον πρώτο χώρο, χιλίων τετρακο- 
σίων τετραγωνικών μέτρων (1.400 τ.μ.) για το δεύτερο 
χώρο, στη θέση Αγ. Νικόλαος Βολιμών Ζακύνθου, για την 
κατασκευή του έργου «Λιμενίσκος Αγ. Νικολάου», όπως 
αυτό εικονίζεται στο από Ιούνιο 1993 τοπογραφικό διά¬ 
γραμμα με κλίμακα 1:500 του Πολιτικού Μηχανικού Σβο- 
ρωνου Διονυσίου, με τα στοιχεία Ε(Α2-Β2-Γ2-Δ2—Σ2- 
Τ2-ν2-Α2) πρώτος χώρος και Ε (α-β-γ-δ-ε-ζ-α) δεύτερος 
χώρος, που θεωρήθηκε στις 20.12.1996 από τον Προϊ¬ 
στάμενο της Τεχνικής Υπηρεσίας Δήμων και Κοινοτήτων 
(ΤΥΔΚ) Περιφερειακής Διοίκησης Ζακύνθου Σπηλιοτό- 
πουλο Νικόλαο. 

Η προαναφερόμενη πρόσχωση να γ’ινει από τη Διεύ¬ 
θυνση Τεχνικών Υπηρεσιών Ζακύνθου για την κατασκευή 
του έργου «Λιμενίσκος Αγ. Νικολάου Βολιμών Ζακύν¬ 
θου». 

Η εκτέλεση των εργασιών να γίνει βάσει της μελέτης 
που εγκρίθηκε με την υπ’ αριθμ. 856/5.2.1993 απόφαση 
του Νομάρχη Ζακύνθου. 

Κατά την πρόσχωση και μετά απ’ αυτή να τηρηθούν όλοι 
οι όροι που έχουν τεθεί με τα έγγραφα Φ. 542/599/94 
Σχί 006/1.8.1994 του ΓΕΝ. Φ. 919.11/3/94/Σχ993/ 
18.7.94 και Φ.919.31004/39/81 /ΣΧΙ 268/2.2.94 της 
Υπηρεσίας Φάρων του Πολεμικού Ναυτικού, την 8652/ 
1221/2.3.93 απόφαση της Διεύθυνσης Χωροταξίας - 
Τμήμα Συστημάτων Υποδομής και Δικτύων της Γενικής 
Διεύθυνσης Περιβάλλοντος του Υπουργείου ΠΕΧΩΔΕ, το 
ΑΠ 20160/9.12.1995 του Τμήματος Γενικών Περ/κών 
θεμάτων της Δ/νσης Περιβαλλοντικού Σχεδιασμού του 
Υπουργείου ΠΕΧΩΔΕ, Δ4β/384/10/Φ14/Μ/19.1.96 του 
τμήματος Προγράμματος και Μελετών της Γενικής Γραμ¬ 
ματείας Δημοσίων Έργων του Υπουργείου ΠΕΧΩΔΕ, τα 
από 12.8.94 και 10.7.96 πρακτικό της Νομαρχιακής Επι¬ 
τροπής Χωροταξίας και Περιβάλλοντος Νομού Ζακύνθου, 
το 3117.1 /Φ25/Υ π. 10/2/20.10.95 της Διευθύνσης Λιμε¬ 
νικής Αστυνομίας του Υπουργείου Εμπορικής Ναυτιλίας, 
το 5654/9.12.96 της Εφορείας Εναλίων Αρχαιοτήτων του 
Υπουργείου Πολιτισμού, το 502660/17.6.96 του Ελληνι¬ 
κού Οργανισμού Τουρισμού, τοΤ.Υ. 961/4.9.95 του τμή¬ 
ματος Υγιεινής της Δ/νσης Υγείας - Πρόνοιας Νομαρχια¬ 
κής Αυτοδιοίκησης Ζακύνθου, την 856/5.2.93 έγκριση 
της μελέτης του έργου από το Νομάρχη Ζακύνθου. 

Κατά την κατασκευή του έργου, θα τοποθετηθούν ελα¬ 
στικά παραβλήματα παρά τις θέσεις παραβολής των σκα¬ 
φών προς αποφυγήν ενδεχομένων ναυτιλιακών κινδύ¬ 
νων. 

Να προβλεφθεί η εγκατάσταση δικτύων υδρεύσεως, 
πυροσβέσεως, ηλεκτροδοτήσεως κλπ, καθώς επίσης και 
ευκολίες παραλαβής πετρελαιοειδών καταλοίπων και 


απορριμμάτων των πλοίων που θα εξυπηρετούνται στο λι¬ 
μένα. 

Να ενημερωθεί εγκαίρως η Υδρογραφική Υπηρεσία για 
την ημερομηνία ενάρξεως των εργασιών προκειμένου να 
προβεϊ στην έκδοση των σχετικών παραγγελιών προς τους 
ναυτιλομένους, σύμφωνα με τις οδηγίες του Γ.Ε.Ν. 

Σύμφωνα με τις οδηγίες της Υπηρεσίας Φάρων του Πο¬ 
λεμικού Ναυτικού, κατά τον χρόνο της εκτελέσεως των 
έργων απαιτείται αυτά φωτοσημα'ινονται σύμφωνα με το 
άρθρο 21 του νόμου 1629/51 «περί φάρων». 

Να εγκατασταθούν δύο (2) αυτόματοι φανοί στις θέσεις 
που σημειώνονται στο απόσπασμα οριζοντιογραφίας. 

Το Λιμενικό Ταμείο Ζακύνθου α) να κατασκευάσει βά¬ 
σεις από σκυρόδεμα και σιδηρόπλεκτη κατασκευή και σε 
απόσταση 3-4 μέτρων από την άκρη των λιμενοβραχιό¬ 
νων, Περιφερειακά στους οβελούς να τοποθετηθεί έλα¬ 
σμα πάσχους 1,5 ΜΜ και να χρωματιστεί με ερυθρό χρώμα 
β) να καταθέσει στην Τράπεζα της Ελλάδος και στο λογα¬ 
ριασμό 232231/0 στο όνομα τμηματάρχου Λογιστικού 
Φάρων ένα εκατομμύριο εννιακόσιες εξήντα (1.960.000) 
δρχ., ποσόν που αντιστοιχεί στην αξία τυποποιημένων φω¬ 
τιστικών μηχανημάτων τα οποία θα παραληφθούν και θα 
τοποθετηθούν από τα υπάρχοντα αποθέματα της Υπηρε¬ 
σίας Φάρων, καθώς και για οδοιπορικά έξοδα για εγκατά¬ 
σταση. 

Η ανωτέρω κοστολόγηση ίσχυε μέχρι 30.12.1994. 

Σύμφωνα με το άρθρο 16 του Ν. 1629/51 «περί φάρων» 
η Υπηρεσία φάρων δεν υποχρεούται σε απόδοση λογαρια¬ 
σμού για δαπάνες φωτοσημάνσεως οι οποίες βαρύνουν 
Λιμενικά Ταμεία και ως εκ τούτου για την δικαιολόγηση 
της εν λόγω δαπάνης θα αποσταλεί στο Λιμενικό Ταμείο 
μόνο βεβαίωση - απόδειξη παραλαβής του καθορισθέντος 
ποσού, καθώς και βεβαίωση εγκατάστασης του πυρσού 
στην οποία θα αναγράφεται το συνολικό κόστος αυτού, 
μετά το πέρας του έργου. 

Σε περίπτωση μετατροπής της εγκεκριμένης μελέτης 
να αποσταλούν στην Υπηρεσία φάρων τα σχετικά σχέδια, 
για την επανεξέταση της φωτοσημάνσεως. 

Μετά την ολοκλήρωση των ανωτέρω έργων και την κα¬ 
τάθεση των χρημάτων, να εγκατασταθούν από την Υπηρε¬ 
σία Φάρων τα φωτιστικά μηχανήματα μέσα σε εύλογο χρο¬ 
νικό διάστημα. 

Οι αυτόματοι πυρσοί μετά την εγκατάστασή τους θα 
αποτελούν τμήμα του Φαρικού Δικτύου της χώρας και η 
παραπέρα λειτουργία και συντήρησή τους θα βαρύνει την 
Υπηρεσία φάρων. 

Όλα τα λιμενικά έργα (προβλήτες, κρηπιδώματα κλπ) 
να φωτίζονται άπλετα ώστε το περίγραμμά τους να είναι 
ορατό από τα σκάφη που θα εκτελούν χειρισμούς. 

Η έναρξη λειτουργίας τόσο των δύο σταθερών πυρσών 
της οριστικής φωτοσημάνσεως, όσο και της προσωρινής 
φωτοσήμανσης να γνωστοποιηθεί στην Υπηρεσία φάρων 
για έκδοση αγγελίας ενημέρωσης των ναυτιλομένων, μνη- 
μονευομένων και των κατωτέρω στοιχείων: 

α. Είδος φανού, χρώμα φωτός και χαρακτηριστικό. 

β. Ακριβής θέση φανού και χάρτης από τον οποίο έχει 
ληφθεί το στίγμα. 

γ. Ακριβές ύψος φανού από την επιφάνεια της θάλασ¬ 
σας. 

δ. Απόσταση από την οπο’ια ο φανός είναι ορατός. 

ε. Υποδοχή επί της οποίας ευρίσκεται τοποθετημένος 
ο φανός. 

Προς αποφυγή ναυτικών ατυχημάτων να εξακολουθήσει 
να λειτουργεί η προσωρινή φωτοσήμανση και σε περί¬ 
πτωση διακοπής των έργων ή πέρατος αυτών, καθώς και 
στην περίπτωση μη λειτουργίας της οριστικής φωτοση- 
μάνσεως. 

Να τηρηθούν οι περιβαλλοντικοί όροι, που αναφέρονται 
στην υπ’ αριθμ. 20160/9.12.1995 κοινή απόφαση ΥΠΕ- 
ΧΩΔΕ - ΥΕΝ και συγκεκριμένα: 

Οι μέγιστες επιτρεπόμενες συγκεντρώσεις ρυπαντικών 
φορτίων στους αποδέκτες σύμφωνα με τις κείμενες δια¬ 
τάξεις, όσον αφορά στα αέρια απόβλητα αναφέρονται στις 
Π.Υ.Σ. 99/10.7.87 (ΦΕΚ 135 τ.Α’ 28.7.87) και Π.Υ.Σ. 25/ 
18.3.88 (ΦΕΚ 52τΑ’ 22.3.88). Όσον αφορά στα υγρά 
απόβλητα ισχύουν οι σχετικές Νομαρχιακές Αποφάσεις. 

Τα μηχανήματα που θα εγκατασταθούν στο εργοτάξιο 
να έχουν τις προϋποθέσεις που προβλέπονται από τις 
Υπουργικές Αποφάσεις: 
α. Υπ. Απ. 2640/270/ΦΕΚ689/18.8.78. 
β. Υπ. Απ. 56206/1613/ΦΕΚ570/Β/9.9.86. 
γ. Υπ. Απ. 69001/1921 /ΦΕΚ751/Β/18.8.88. 
δ. Υπ. Απ. 765 ΦΕΚ81/Β/21.2.91. 

Όσον αφορά τους κραδασμούς κατά την διάρκεια κατα¬ 
σκευής του έργου ορίζονται ως ανώτατα όρια της ταχύτη¬ 
τας δόνησης τα παρακάτω: 
α. Για συχνότητα 16,5 ΗΖ τα 12πΐΓη/δθθ. 
β. Για συχνότητα 63 ΗΖ τα ΙδΓΠΓπ/δθο μετρώμενα στα 
εσωτερικό της πλησιέστερης κατοικίας προς την πηγή δο¬ 
νήσεων. 

Ο κύριος του έργου οφείλει, κατά τις διαδικασίες επί¬ 
βλεψης, παραλαβής να λάβει όλα τα απαραίτητα μέτρα 
έτσι ώστε να εξασφαλίζεται: 

Η τήρηση των περιβαλλοντικών όρων από τον Ανάδοχο. 

Η δυνατότητα αντιμετώπισης και αποκατάστασης δυσά¬ 
ρεστων περιβαλλοντικά καταστάσεων οφειλομένων σε 
ενέργειες ή παραλείψεις του αναδόχου, κατά παράβαση 
των περιβαλλοντικών όρων. 

Ο κύριος του έργου οφείλει επίσης, από τις πιστώσεις 
για την κατασκευή και λειτουργία του έργου να εξασφαλί¬ 
ζει κατά προτεραιότητα τις απαιτούμενες δαπάνες για τα 
έργα προστασίας του περιβάλλοντος. 

Το εργοτάξιο που θα εγκατασταθεί στην παραλία να κα¬ 
ταλάβει την μικρότερη δυνατή έκταση σε ευθύνη της επι- 
βλέπουσας Υπηρεσίας και σε όλη την διάρκεια της κατα¬ 
σκευής του έργου ο ανάδοχος, να λαμβάνει μέριμνα για 
τον περιορισμό των αιωρούμενων σωματιδίων από την δια¬ 
χείριση των αδρανών υλικών με τον Ψεκασμό τους και τη 
συχνή διαβροχή των υπαίθριων χώρων του εργοταξίου). Εί¬ 
ναι υποχρεωτικό το σκέπασμα των φορτηγών κατά την με¬ 
ταφορά των υλικών και ο κατάλληλος προγραμματισμός 
για αποφυγή μεταφορών σε ώρες αιχμής και κοινής ησυ¬ 
χίας· 

Να εξασφαλισθούν τα απαιτούμενα αδρανή υλικά από 
νομίμως λειτουργούντα λατομεία της περιοχής ή από λα¬ 
τομεία - δανειοθαλάμους που είναι δυνατόν να δημιουρ- 
γηθούν σύμφωνα με τις διατάξεις του Ν. 1428/84, Ν. 
2115/93 και Ν. 998/79, τους όρους που η απόφαση θέτει 
και μετά από εκπόνηση των απαιτουμένων μελετών περι¬ 
βαλλοντικών επιπτώσεων την αντίστοιχη έγκριση περιβαλ¬ 
λοντικών όρων και την κατάθεση των εγγυητικών επιστο¬ 
λών για τα έργα αποκατάστασης. 

Απαγορεύεται η λήψη υλικών από την παρακείμενη του 
λιμενίσκου παλαιό εκσκαφή. 


Κάθε είδους σκουπίδια, άχρηστα υλικά, παλαιά ανταλ¬ 
λακτικά και μηχανήματα, λάδια, παντός είδους ενέματα 
κλπ. θα συλλέγονται και θα απομακρύνονται από το χώρο 
του έργου, η δε διάθεσή τους θα γίνει σύμφωνα με τις 
ισχύουσες διατάξεις. 

Απαγορεύεται η ρύπανση των επιφανειακών και υπο¬ 
γείων νερών από κάθε είδους λάδια, καύσιμα κλπ, Ομοίως 
απαγορεύεται η απόρριψη παλαιών χαδιών επί του εδά¬ 
φους. Η διαχείριση των μεταχειρισμένων ορυκτελαίων θα 
πρέπει να γίνεται σύμφωνα με τα προβλεπόμενα στην 
ΚΥΑ 71560/3053/ΦΕΚ 665τΒ785. 

Απαγορεύεται η κάθε μορφής καύση υλικών (λάστιχα, 
λάδια κλπ,) στην περιοχή του έργου. 

Κάθε είδους εργοταξιακή εγκατάσταση (γραφεία, συ¬ 
νεργεία, αποθήκες κλπ) να απομακρυνθεί μετά το πέρας 
κάθε εργολαβίας και ο χώρος να αποκατασταθεί και τούτο 
ανεξαρτήτως του ιδιοκτησιακού καθεστώτος κάθε έργο- 
ταξιακού χώρου. 

Απαγορεύεται η παραμονή στο χώρο του έργου και η 
χρησιμοποίηση μηχανημάτων χωρίς το πιστοποιητικό 
έγκρισης τύπου Ε.Ο.Κ. περί θορύβου. 

Όπου η διαθέσιμη τεχνολογία δεν εξασφαλίζει αποδε¬ 
κτά επίπεδα θορύβου, θα πρέπει να τοποθετούνται στους 
χώρους πρόκλησης τους, πρόχειρα ηχοπετάσματα. Μέση 
ενεργειακή στάθμη θορύβου κατά την λειτουργία των ερ¬ 
γοταξίων ορίζονται τα 65 άβ (Α). 

Να ληφθεί μέριμνα αντιπυρικής προστασίας κατά την 
κατασκευή, για την αντιμετώπιση τυχόν εκδηλώσεων πυρ- 
καϊάς από τη λειτουργία των μηχανημάτων. 

Τα βυθοκορρίματα που θα προκόψουν από τις εκσκα¬ 
φές, εφ' όσον δεν υπάρχει δυνατότητα στην ξηρά, να δια¬ 
σκορπιστούν σε απόσταση πέραν του ενός (1) μιλίου από 
την ακτή και σε βάθος μεγαλύτερο των 50μ., ώστε να μην 
αλλοιωθούν τα βάθη της περιοχής, μετά από θετική γνω¬ 
μάτευση αρμοδίου κρατικού εργαστηρίου (ΕΚΘΕ), από 
την οποία θα προκύπτει ότι τα υλικά δεν είναι επιβλαβή για 
το θαλάσιο περιβάλλον (άρθρ. 4(ιβ) Ν. 743/77 και παράρ¬ 
τημα 111 της Δ.Σ. που έχει κυρωθεί με τους Ν. 855/78 και 
1147/81). 

Να κατασκευαστούν ευκολίες υποδοχής για την παρα¬ 
λαβή πετρελαιοειδών καταλοίπων και απορριμμάτων και 
σκαφών που θα προσεγγίζουν. Να προβλεφθεί η εγκατά¬ 
σταση σύγχρονου συστήματος πυρόσβεσης κατάλληλου 
για την κάλυψη των αναγκών, σύμφωνασ με τις υποδείξεις 
της Πυροσβεστικής Υπηρεσίας. 

Να προβλεφθεί εγκατάσταση καταλλήλων και επαρκών 
χώρων υγιεινής, καθώς επίσης και κατασκευές για την δυ¬ 
νατότητα εξυπηρέτησης ατόμων με ειδικές ανάγκες. 

Να ορισθεί υπεύθυνος φορέας για την διαχείριση, συ¬ 
ντήρηση και εκμετάλλευση των υπό κατασκευή και υφι¬ 
σταμένων έργων. 

Οι ανωτέρω αναφερόμενοι περιβαλλοντικοί όροι ισχύ¬ 
ουν μέχρι 31.12.2005 και με την προϋπόθεση ότι θα τη¬ 
ρούνται τα στοιχεία που αναφέρονται στην εγκριθείσα 
Μελέτη Περιβαλλοντικών Επιπτώσεων (Μ.Π.Ε.) των έρ¬ 
γων. 

Η Μελέτη Περιβαλλοντικών Επιπτώσεων (Μ.Π.Ε.) πρέ¬ 
πει σε κάθε έλεγχο να βρίσκεται στο χώρο των Έργων και 
να επιδεικνύεται σε κάθε αρμόδιο σύμφωνα με την κεί¬ 
μενη νομοθεσία. 

Ο ανάδοχος των έργων (εργολάβος) προ της έναρξης 
των εργασιών να ενημερώσει τη Λιμενική Αρχή Ζακύνθου, 

προκειμένου να εφοδιαστεί με την προβλεπόμενη στο άρ¬ 
θρο 260 Γ.Κ.Λ. άδεια. Επίσης να λάβει όλα τα μέτρα προ¬ 
στασίας για την αποφυγή ρύπανσης του θαλασσίου περι¬ 
βάλλοντος που θα του υποδείξει η Λιμενική Αρχή, σύμ¬ 
φωνα με την ισχύουσα νομοθεσία. 

Να τηρηθούν οι διατάξεις του Κ.Ν. 5351/32 «περί Αρ¬ 
χαιοτήτων». 

Σε περίπτωση ανεύρεσης εναλίων αρχαίων κατά τη 
διάρκεια των εργασιών, οι υπεύθυνοι του έργου οφείλουν 
να ειδοποιήσουν αμέσως την Εφορεία Εναλίων Αρχαιοτή¬ 
των, ώστε να προβεί σε ενέργειες των αρμοδιοτήτων της. 

Επίσης σε περίπτωση ανεύρεσης αρχαίων στο χερσαίο 
χώρο να ειδοποιηθεί και η Ζ’ Εφορεία Προϊστορικών και 
Κλασικών Αρχαιοτήτων). 

Να γνωστοποιηθεί στην Υδρογραφική Υπηρεσία του 
Γ.Ε.Ν., η έναρξη και το τέλος της κατασκευής των έργων 
και μετά την εκτέλεσή τους ν' αποσταλούν σ’ αυτήν σχε¬ 
διαγράμματα κλίμακας 1:500, που να δείχνουν τα έργα 
που έγιναν, μαζί με τα γύρω απ' αυτά βάθη, καθώς και σχε¬ 
διαγράμματα κλίμακας 1:20.000, τα οποία να δείχνουν 
την γεωγραφική θέση των έργων, που εκτελέσθηκαν. 

Ο χώρος στον οποίο θα εκτελεστούν τα έργα να παρα- 
μείνει κοινόχρηστος και να χρησιμοποιείται ελεύθερα απ’ 
όλους τους πολίτες. 

Τα έργα, που θα γίνουν στον αιγιαλό, ανήκουν στο Δη¬ 
μόσιο, χωρίς τούτο να υποχρεούται να καταβάλει καμιά 
αποζημίωση. 

Το παραχωρούμενο δικαίωμα πρόσχωσης θαλασσίου 
χώρου, μπορεί να ανακληθεί εκ μέρους του Δημοσίου, για 
λόγους εθνικής ανάγκης, άμυνας και ασφάλειας της χώ¬ 
ρας, για λόγους κατασκευής δημοσίων και λιμενικών έρ¬ 


γων και για λόγους παράβασης των όρων, με τους οποίους 
χορηγείται η άδεια. Σ’ αυτές τις περιπτώσεις υποχρεού- 
νται οι ενδιαφερόμενοι να εγκαταλείψουν τη χρήση και γε¬ 
νικά όλο το έργο, μέσα σε τακτή προθεσμία, χωρίς καμία 
αξίωση από το Δημόσιο για αποζημίωση. 

Η Διεύθυνση Τεχνικών Υπηρεσιών της Νομαρχιακής Αυ¬ 
τοδιοίκησης Ζακύνθου να παρακολουθεί την κανονική 
εκτέλεση των έργων, σε συνεργασία με την αρμόδια Λιμε¬ 
νική Αρχή και να αναφέρει στην Προϊσταμένη Αρχή κάθε 
διαπιστούμενη παράβαση. 

Μετά το τέλος των προσχώσεων θα δημιουργηθεί νέος 
αιγιάλος και παραλία, των οποίων τα όρια θα καθοριστούν 
από την αρμόδια Επιτροπή, ο παλαιός αιγιαλός δε, ως και 
το γήπεδο που θα δημιουργηθεί από τις προσχώσεις, μετά 
τον καθορισμό των νέων οριογραμμών αιγιαλού, παραλίας 
και παλαιού αιγιαλού, να εμβαδομετρηθεί, να οριοθετηθεί 
και να καταγραφεί από την αρμόδια Κτηματική Υπηρεσία, 
ως κτήμα του Δημοσίου, του οποίου η πλήρης κυριότητα 
ανήκει στο Δημόσιο. 

Απαγορεύεται η εκτέλεση οποιοσδήποτε άλλου έργου 
στην ίδια περιοχή, χωρίς την έκδοση σχετικής άδειας από 
την αρμόδια Αρχή. 

Στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 27 Αυγούστου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΕΩΡΓΙΟΣ ΔΡΥΣ 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 2549 (2) 

Τροποποίηση ρυμοτομικού σχεδίου Τρικάλων στην ΓΊ.Ε. 

«Σαράγια» στο Ο.Τ. μεταξύ των οδών Ζωοδόχου Πηγής 

Σοφοκλέους - Ευρυπίδου - Τερτίπη, με μετατόπιση 

των Ο.Γ. - Ρ.Γ. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Τις διατάξεις του Ν. Δ/τος της 17.7.23 «περί σχεδίων 
πόλεων κλπ», όπως τροποποιήθηκαν και συμπληρώθηκαν 
μεταγενέστερα. 

2. Τις διατάξεις του Ν. 1337/83 (ΦΕΚ 33/Α783) «επέ¬ 
κταση των πολεοδομικών σχεδίων, οικιστική ανάπτυξη και 
σχετικές ρυθμίσεις» όπως τροποποιήθηκαν και συμπλη¬ 
ρώθηκαν με τις διατάξεις του Ν. 1512/85 (ΦΕΚ 4Α785). 

3. Τις διατάξεις του Ν. 3200/55 «περί διοικητικής απο- 
κεντρώσεως» όπως τροποποιήθηκαν και συμπληρώθηκαν 
με το Ν. Δ/γμα 732/70. 

4. Το υπ, αριθ. 183 Π. Δ/γμα (ΦΕΚ 70/Α75.6.86) 
«έγκριση τροποποιήσεων σχεδίων πόλεων και καθορισμός 
όρων και περιορισμών δόμησης από τους Νομάρχες». 

5. Τις διατάξεις του Ν. 2218/94 (ΦΕΚ 90 Α713.6.94) 
«Ίδρυση νομαρχιακής αυτοδιοίκησης, τροποποίηση δια¬ 
τάξεων για την πρωτοβάθμια αυτοδιοίκηση και την περι¬ 
φέρεια και άλλες διατάξεις» όπως συμπληρώθηκε με τις 
διατάξεις του Ν. 2240/94 (ΦΕΚ 153 Α /16.9.94). 


6. Την υπ 1 αριθ. 27/31.3.95 (ΦΕΚ 358Β74.5.95) από¬ 
φαση του Νομαρχιακού Συμβουλίου Τρικάλων «Εσωτερι¬ 
κός Οργανισμός Οργάνωσης και λειτουργίας της Νομαρ¬ 
χιακής Αυτοδιοίκησης Τρικάλων». 

7. Την από 11.8.88 (ΦΕΚ 640/Δ75.9.88) απόφασή μας 
«περί εγκρίσεως της πολεοδομικής μελέτης της πολεοδο- 
μικής ενότητας «Σαράγια». 

8. Την υπ’ αριθ. 82/97 γνωμοδότηση του Δημοτικού 
Συμβουλίου Τρικάλων υπέρ της προτεινόμενης τροποποί¬ 
ησης του σχεδίου πόλεως. 

9. Την υπ’ αριθ. 1η/πρ.9ο/25.8.97 γνωμοδότηση του 
Σ.Χ.Ο.Π. Ν. Τρικάλων υπέρ της έγκρισης της ανωτέρω 
τροποποίησης του εγκεκριμένου σχεδίου πόλεως Τρικά¬ 
λων, αποφασίζουμε: 

Εγκρίνουμε την τροποποίηση του ρυμοτομικού σχεδίου 
Τρικάλων στην Π.Ε. «Σαράγια» με μετατόπιση των Ρ.Γ. - 
Ο.Γ. μεταξύ των οδών Ζωοδόχου Πηγής - Σοφοκλέους - 
Ευρυπίδου - Τερτίπη, όπως φαίνεται στα συνημμένα σχέ¬ 
δια του Δήμου Τρικάλων. 

Από τις διατάξεις της απόφασης αυτής, δεν προκαλείται 
δαπάνη σε βάρος του προϋπολογισμού του Δήμου Τρικά¬ 
λων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 28 Αυγούστου 1997 

Ο Νομάρχης 
ΣΤΕΦ. ΠΑΤΡΑΜΑΝΗΣ 

Αριθ. 2552 (3) 

Τροποποίηση ρυμοτομικού σχεδίου Τρικόλων στην Π.Ε. 
«Κεραμαριά» Αλώνια Μπάρας με αποχαρακτηρισμό του 
Ο.Τ. που περικλείεται από τις οδούς Τσακάλωφ - 
Σκουφά - Γ. Ολυμπίου από κοινόχρηστο χώρο σε οικο¬ 
δομήσιμο χώρο. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Τις διατάξεις του Ν. Δ/τος της 17.7.23 «περί σχεδίων 
πόλεων κλπ», όπως τροποποιήθηκαν και συμπληρώθηκαν 
μεταγενέστερα. 

2. Τις διατάξεις του Ν. 1337/83 (ΦΕΚ 33/Α783) «επέ¬ 
κταση των πολεοδομικών σχεδίων, οικιστική ανάπτυξη και 
σχετικές ρυθμίσεις» όπως τροποποιήθηκαν και συμπλη¬ 
ρώθηκαν με τις διατάξεις του Ν. 1512/85 (ΦΕΚ 4Α785). 

3. Τις διατάξεις του Ν. 3200/55 «περί διοικητικής απο- 
κεντρώσεως» όπως τροποποιήθηκαν και συμπληρώθηκαν 
με το Ν. Δ/γμα 732/70. 

4. Το υπ’ αριθ. 183 Π. Δ/γμα (ΦΕΚ 70/Α/5.6.86) 
«έγκριση τροποποιήσεων σχεδίων πόλεων και καθορισμός 
όρων και περιορισμών δόμησης από τους Νομάρχες». 

5. Τις διατάξεις του Ν. 2218/94 (ΦΕΚ 90 Α713.6.94) 
«Ίδρυση νομαρχιακής αυτοδιοίκησης, τροποποίηση δια¬ 
τάξεων για την πρωτοβάθμια αυτοδιοίκηση και την περιφέ¬ 
ρεια και άλλες διατάξεις» όπως συμπληρώθηκε με τις δια¬ 
τάξεις του Ν. 2240/94 (ΦΕΚ 153 Α716.9.94). 

6. Την υπ’ αριθ. 27/31.3.95 (ΦΕΚ 358Β74.5.95) από¬ 


φαση του Νομαρχιακού Συμβουλίου Τρικάλων «Εσωτερι¬ 
κός Οργανισμός Οργάνωσης και λειτουργίας της Νομαρ¬ 
χιακής Αυτοδιοίκησης Τρικαίων». 

7. Την αρ. 1719/25.4.90 (ΦΕΚ 275/Δ714.5.90) από¬ 
φασή μας «περί εγκρίσεως της πολεοδομικής μελέτης της 
πολεοδομικής ενότητας «Κεραμαριά - Αλώνια Μπάρας». 

8. Την υπ' αριθ. 167/97 γνωμοδότηση του Δημοτικού 
Συμβουλίου Τρικάλων υπέρ της προτεινόμενης τροποποί¬ 
ησης του σχεδίου πόλεως. 

9. Την υπ’ αριθ. 2η/πρ.9ο/25.8.97 γνωμοδότηση του 
Σ.Χ.Ο.Π. Ν. Τρικάλων υπέρ της έγκρισης της ανωτέρω 
τροποποίησης του εγκεκριμένου σχεδίου πόλεως Τρικά¬ 
λων, αποφασίζουμε: 

Εγκρίνουμε την τροποποίηση του ρυμοτομικού σχεδίου 
Τρικάλων στην Π.Ε. «Κεραμαριά - Αλ. Μπάρας» στο Ο.Τ. 
418 που περικλείεται από τις όδους Τσακάλωφ - Σκουφά - 
Γ. Ολυμπίου, με αποχαρακτηρισμό του από κοινόχρηστο 
χώρο σε οικοδομήσιμο χώρο, όπως φαίνεται στα συνημ¬ 
μένα σχέδια του Δήμου Τρικαίλων. 

Από τις διατάξεις της απόφασης αυτής, δεν προκαλείται 
δαπάνη σε βάρος του προϋπολογισμού του Δήμου Τρι- 
καίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 28 Αυγούστου 1997 

Ο Νομάρχης 
ΣΤΕΦ. ΠΑΤΡΑΜΑΝΗΣ 


ΤΜΗΜΑ ΠΟΛΕΟΔΟΜΙΑΣ Λ 



Ι«ί/«·4·β0 ΑΠύΡΑΙπ νθΜΛ7Λ, 








